# Mateu Matas Ordinas "Xurí"

Mateu Matas Ordinas (Santa Margalida, 1982), més conegut pel nom popular de Mateu Xurí, és un dels més rellevants exponents de la nova generació de glosadors mallorquins i una de les principals veus de la cançó improvisada a la Mediterrània, impulsor definitiu de la recuperació d'aquest gènere. Ha participat en diversos festivals i encontres internacionals mostrant gran habilitat per a improvisar versos en pocs segons, sense acompanyament musical i amb una perfecció formal i de contingut. Des de l'entitat Glosadors de Mallorca ha impulsat una intensa activitat pedagògica per recuperar aquesta forma de cançó improvisada de la qual fins fa pocs anys teníem només referents de cantadors pertanyents a la cadena tradicional. Molts mitjans i publicacions l'han considerat, tot i la seva joventut, un dels millors mestres improvisadors del moment.
L'any 2005 fou guardonat amb el premi Bartomeu Rosselló-Pòrcel en la XIX edició dels premis 31 de Desembre, que organitza anualment l'Obra Cultural Balear. Ha posat veu a la banda sonora de la campanya de l'Obra Cultural Balear "Sus Mallorca", juntament amb el cantant Pep Suasi i les músiques del poeta, cantador, guitarrista i compositor Joan Miquel Oliver.
El 2012 s'erigí com a Rei de nyacres a la Trobada de cantadors d'Espolla.
En els darrers anys s'ha significat també pel seu compromís amb idees polítiques mallorquinistes i de progrés, sent escollit president d'Esquerra Republicana de les Illes Balears a Mallorca en 2016 i cap de llista en la candidatura Sobirania per a les Illes (SI) per al Congrés dels Diputats d'Espanya a les eleccions generals espanyoles del 26 de juny de 2016.

## Referències

* 1 2 «Un Cant al Ras de Massalfassar amb accent mallorquí». Vilaweb.cat, 21-05-2016. [Consulta: maig 2016].
* ↑ Ros, Cristina «Mateu Matas 'XURÍ': "Hi ha 365 dies per glosar, per què s'han de fer glosades per Sant Antoni?"». Ara Balears, 16-01-2014 [Consulta: 21 novembre 2014].
* ↑ Frechina, Josep Vicent «Pensar en vers. La cançó improvisada als països de la Mediterrània». Caramella. Arxivat de l'original el 2016-05-02 [Consulta: 16 maig 2016].
* ↑ Jàtiva, Juan Manuel «La cançó improvisada mediterrània toca a la porta de la modernitat». El País, 19-03-2014.
* ↑ Ros, Cristina «Mateu Matas 'XURÍ': "Hi ha 365 dies per glosar, per què s'han de fer glosades per Sant Antoni?"». Ara Balears, 16-01-2014.
* ↑ «L'OCB fa públics els guardonats amb els premis 31 de desembre». tribuna.cat, 13-12-2005 [Consulta: 21 novembre 2014]. «Còpia arxivada». Arxivat de l'original el 2016-03-03. [Consulta: 21 novembre 2014].
* ↑ Loshuertos, M. «Matas: «Hem de conservar les gloses perquè les estimam, no per tradició»». Diari de Balears. [Consulta: 21 novembre 2014].
* ↑ «El mallorquí Mateu Xurí, nou rei de les nyacres d'Espolla». El Punt Avui, 16-07-2012.
* ↑ «Mateu Matas “Xurí” elegit president d’ERC Mallorca». IB3, 09-12-2016. [Consulta: 26 gener 2021].
* ↑ Agüera, Toni «Mateu Matas 'Xurí' y Josep de Luis, cabezas de lista de Sobirania per a les Illes». Última Hora, 18-05-2016.

## Vegeu també

* Glosadors de Mallorca

## Enllaços externs

* «La campanya «Sus Mallorca» recorrerà l'Illa i conclourà a Palma abans dels comicis». http://controversia.blog.cat/,+2006.